**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 13/04/2022**

 **Αριθμ. Πρωτ.: 6082**

**ΑΠΟΣΠΑΣΜΑ**

**Από το πρακτικό της αριθμ. 11ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 100**

 **΄Εγκριση της υπ' αριθμ. 20/2022 μελέτης με τίτλο: «Προμήθεια Βυθιζόμενων Κάδων Απορριμμάτων» της Πράξης “ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» στον Άξονα Προτεραιότητας «Ανάπτυξη επιχειρηματικότητας με Τομεακές προτεραιότητες (Στερεά Ελλάδα, Νότιο Αιγαίο)» του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία» και καθορισμός του τρόπου εκτέλεσης της προμήθειας.**

Στη Λιβαδειά σήμερα 11η Απριλίου 2022 ημέρα Δευτέρα , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 5719/07-04-2022 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ(8) ήτοι:

 **ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης 1.Πούλος Ευάγγελος

2. Αποστόλου Ιωάννης (αν/κό μέλος κ.Μητά Αλέξανδρου) Αν και είχε νόμιμα προσκληθεί

 3. Καλογρηάς Αθανάσιος

4. Σαγιάννης Μιχαήλ

5. Μερτζάνης Κωνσταντίνος

 6. Καπλάνης Κωνσταντίνος

7. Μπράλιος Νικόλαος

 8. Τουμαράς Βασίλειος (αναπλ/κό μέλος κ Καραμάνη Δημητρίου)

 Ο Πρόεδρος της Οικονομικής Επιτροπής εισηγούμενος το 17ο θέμα της ημερήσιας διάταξης έθεσε υπόψη των μελών το με αριθ. πρωτ. 5737/07-04-2022 έγγραφο της Δ/νσης Περιβάλλοντος του Δήμου Λεβαδέων στο οποίο αναφέρονται τα παρακάτω:

*Βάσει των άρθρων:*

* + *Τις διατάξεις του άρθρου 40 του ν. 4735/2020 έτσι όπως αυτό αντικατέστησε το άρθρο 72 του Ν.3852/2010 «Οικονομική Επιτροπή – Αρμοδιότητες» του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης, σύμφωνα με τo οποίo , η Οικονομική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.*
	+ *Τις διατάξεις του άρθρου 54 παρ. 7 και των άρθρων 27, 117, 118, 376, 377 του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ).*
	+ *Του άρθρου 206 του νόμου 4555/2018, σύμφωνα με το οποίο δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης Δημόσιας Σύμβασης έργου , προμήθειας ή γενικής υπηρεσίας.*

*και έχοντας υπόψη:*

* + *Την υπ’ αριθμ πρωτ. 4270/28-06-2019 (ΑΔΑ: 99ΔΕ465ΧΙ8-Θ7Ζ) απόφαση του Υπουργείου Οικονομίας και Ανάπτυξης περί ένταξης της πράξης «ΑΝΟΙΧΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» με Κωδικό ΟΠΣ 5037896 στον Άξονα Προτεραιότητας «Ανάπτυξη επιχειρηματικότητας με Τομεακές προτεραιότητες (Στερεά Ελλάδα, Νότιο Αιγαίο)» του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία», η οποία περιλαμβάνει την προμήθεια βυθιζόμενων κάδων απορριμμάτων.*
	+ *Την υπ' αριθμ.* *20/2022 μελέτη που συνέταξε η Διεύθυνση Περιβάλλοντος, Καθαριότητας και Πρασίνου δαπάνης ενδεικτικού προϋπολογισμού 100.000,00 € (συμπεριλαμβανομένου του Φ.Π.Α. 24%) και φέρει τον τίτλο: «Προμήθεια Βυθιζόμενων Κάδων Απορριμμάτων» της Πράξης “ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ».*

*Προτείνεται:*

*στα μέλη της Οικονομικής Επιτροπής να αποφασίσουν για:*

* 1. *Την έγκριση των τεχνικών προδιαγραφών και των τευχών της υπ' αριθμ. 20/2022 τεχνικής μελέτης δαπάνης προϋπολογισμού 100.000,00 € (συμπεριλαμβανομένου του Φ.Π.Α. 24%) που αφορά στην προμήθεια τεσσάρων (4) υπόγειων κάδων αποθήκευσης στερεών αποβλήτων χωρητικότητας 3.000 λίτρων έκαστος, περιλαμβανομένης της τοποθέτησης και φέρει τον τίτλο: «Προμήθεια Βυθιζόμενων Κάδων Απορριμμάτων» της Πράξης “ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ».*
	2. *Την διεξαγωγή ανοιχτού διαγωνισμού κάτω των ορίων.*

*Επισυνάπτεται αντίγραφο της υπ' αριθμόν 20/2020 τεχνικής μελέτης .*

 Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

*-* Το άρθρο 27 (Διαδικασία Ανοικτού Διαγωνισμού) του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)»

- Το υπ΄ αρ. πρωτ. 5737/07-04-2022 έγγραφο της Δ/νσης Περιβάλλοντος του Δήμου Λεβαδέων που είχε διανεμηθεί

-Την αριθ. 20/2022 μελέτη της Δ/νσης Περιβάλλοντος του Δήμου Λεβαδέων προϋπολογισμού 100.000,00 € (συμπεριλαμβανομένου του Φ.Π.Α. 24%) την οποία συνέταξε η Δ/νση Περιβάλλοντος του Δήμου Λεβαδέων που είχε διανεμηθεί

* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 1. Εγκρίνει τις τεχνικές προδιαγραφές και τα τεύχη της 20/2022 μελέτης με τίτλο: «Προμήθεια Βυθιζόμενων Κάδων Απορριμμάτων» της Πράξης “ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» προϋπολογισμού 100.000,00€ (συμπεριλαμβανομένου του ΦΠΑ 24%) που συνέταξε , θεώρησε η Δ/νση Περιβάλλοντος του Δήμου Λεβαδέων και αποτελεί συνημμένο της παρούσας απόφασης.

2.Εγκρίνει η διενέργεια της προμήθειας : «Προμήθεια Βυθιζόμενων Κάδων Απορριμμάτων» της Πράξης “ΑΝΟΙΚΤΟ ΚΕΝΤΡΟ ΕΜΠΟΡΙΟΥ ΔΗΜΟΥ ΛΕΒΑΔΕΩΝ» να πραγματοποιηθεί με ανοικτό διαγωνισμό κάτω των ορίων.

**Η απόφαση πήρε αριθμό 100/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 13 -04-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6. Μπράλιος Νικόλαος

7. Τουμαράς Βασίλειος